**Partnerségi együttműködés**

A partnerségi együttműködés legfőbb célja, hogy az elérhető adatok, dokumentumok, elképzelések és tapasztalatok alapján körvonalazódó Integrált Településfejlesztési Stratégia minél szélesebb konszenzuson alapuljon, az érintettek véleményét és érdekét a lehető legnagyobb mértékben figyelembe vegye és megjelenítse.

Mindezek alapján a partnerségi együttműködés biztosítja:

* a kerület lakosságának minél szélesebb körű tájékoztatását a stratégiaalkotás folyamatáról és tartalmáról,
* a kerületi civil és szakmai szervezetek aktív bevonását a stratégiaalkotás folyamatába,
* a releváns észrevételek beépítését a stratégiába,
* a kerülethez területi vagy tevékenységi alapon kapcsolódó egyéb önkormányzatok, államigazgatási és szakigazgatási szervek munkájának, terveinek és véleményeinek bekapcsolását a stratégiaalkotási folyamatba.

Az együttműködésbe bevonni kívánt partnerek:

* Kerületi lakosság
* Kerületi székhelyű építészeti, mérnöki szakmai érdekképviseleti szervezetek
* Kerületi székhellyel, telephellyel rendelkező gazdálkodó szervezetek
* Nyilvántartott, területileg érintett civil szervezetek
* A kerületben működő, elismert egyházak és elismert vallási tevékenységet végző szervezetek
* Releváns államigazgatási szervek
* Érintett területi és települési önkormányzatok
* Önkormányzati szervezeti egységek, gazdasági társaságok
* További kerületi intézmények

A kerületi **lakosok** véleményét, észrevételeit, javaslatait az Önkormányzat az its@jozsefvaros.hu e-mail címen vagy postai úton a Budapest Főváros VIII. kerület Józsefvárosi Önkormányzat, Városfejlesztési és Főépítészi Ügyosztály, Szarka-Turóczi Tímea ITS koordinátor részére címezve, 1082 Budapest, Baross utca 63-67. címen fogadja. Minden egyéb partnerünk bevonása műhelybeszélgetések (workshop) keretében valósul meg.